sagorsarker/bangla-wikipedia huggingface dataset:
সর্বজিৎ সিং

সর্বজিৎ সিং ভারতের হয়ে গুপ্তচরবৃত্তির অভিযোগে পাকিস্তানে কারাবন্দী ভারতীয় নাগরিক যিনি লাহোর ও মুলতানে বোমা হামলার ঘটনায় অভিযুক্ত মৃত্যুদণ্ড প্রাপ্ত আসামী ছিলেন। ১৯৯০ সাল থেকে লাহোর কারাগারে বন্দি ছিলেন তিনি। এর আগে সর্বজিৎ সিংকে মুক্তি দিতে পাকিস্তানের কাছে আনুষ্ঠানিক আহ্বান জানিয়েছিল নয়াদিল্লি। ৪৯ বছর বয়সী এই বন্দিকে ভারতে সর্বোচ্চ স্বাস্থ্য সেবা গ্রহণের সুবিধার্থে স্থানান্তরেরও আহ্বান জানিয়েছিল ভারত সরকার।
২২ বছর আগে ১৯৯১ সালে পাকিস্তানে গ্রেপ্তার হন ভারতীয় নাগরিক সর্বজিৎ। তারপর থেকেই তিনি সেখানে বন্দী ছিলেন। তার বিরুদ্ধে ভারতের হয়ে গোয়েন্দাগিরি ও লাহোর ও মুলতানে সিরিজ বোমা হামলা চালিয়ে ১৪ জনকে হত্যার অভিযোগ আনা হয়।
বোমা হামলার অভিযোগে সর্বজিৎকে মৃত্যুদণ্ডের শাস্তি দেয় পাকিস্তান আদালত। পরিবারের দাবি সর্বজিত সিং একজন কৃষক। তাকে ভুল করে চিহ্নিত করা হয়েছে। পাকিস্তানে ওই বোমা হামলার ৩ মাস পরে সর্বজিৎ অবস্থান করেন। পরিবারের এমন দাবি সত্বেও বিচারে তার মৃত্যুদণ্ড হয়।
ভারতীয় প্রধানমন্ত্রী মনমোহন সিংয়ের অনুরোধে পাকিস্তানের তৎকালীন প্রেসিডেন্ট পারভেজ মুশাররফ সর্বজিতের মৃত্যুদণ্ডাদেশ স্থগিত করেন। এরপর পাকিস্তান পিপলস পার্টি নেতৃত্বাধীন পাক সরকার অনির্দিষ্টকালের জন্য সর্বজিতের প্রাণদণ্ড কার্যকরের প্রক্রিয়া স্থগিত করে দেয়।
কোট লাখপাত জেলে মৃত্যদণ্ডপ্রাপ্ত অপর দুই কারাবন্দির হামলায় আহত হন সর্বজিত। কারা-কর্মকর্তা মুনওয়ার আলি জানান, “মুদাসসির এবং আমিরের সঙ্গে চা পান করছিলেন সর্বজিত। এসময় কোনো একটি বিষয় নিয়ে উত্তপ্ত বাক্য বিনিময়ের পর তারা ইট নিয়ে হামলা চালায় সর্বজিতের ওপর।” ভারতীয় সময় রাত দেড়টা নাগাদ লাহোরের জিন্না হাসপাতালে মৃত্যু হয় সর্বজিতের৷ চিকিত্সকরা জানিয়েছেন, হৃদযন্ত্র বিকল হয়েই তার মৃত্যু হয়েছে৷ 
সর্বজিতের মৃত্যুর খবর ছড়িয়ে পড়ায় তার নিজ শহর পাঞ্জাবের ভিখিউইন্ডসহ বেশ কিছু শহরে প্রতিবাদ বিক্ষোভ ছড়িয়ে পড়েছে।
রাখাইন ভাষা

রাখাইন ভাষা অত্যন্ত প্রাচীন ও সমৃদ্ধ। এটি মূলত মারমার বা মারমাগ্রী বা বড়ুয়া একটি উপভাষা। রাখাইন ভাষায় দীর্ঘদিন ধরে সাহিত্য রচিত হচ্ছে। প্রমিত বর্মী ভাষার সঙ্গে এর মিল রইলেও স্বতন্ত্র আঞ্চলিক বৈচিত্র রয়েছে।
মনিরুজ্জামান রাখাইনদের দুটি প্রধান উপভাষা বা ভাষিক বৈচিত্র্যের কথা জানিয়েছেন। এগুলোর একটি হচ্ছে ‘র‌্যামর্য’ এবং অন্যটি ‘মারৌও’। মুস্তাফা মজিদ রাখাইন ভাষার ভিন্নতা বোঝাতে গিয়ে লিখেছেন, ‘এই ভাষা ইন্দো-আর্য বা দ্রাবিড়ীয় ভাষা থেকে সম্পূর্ণ ভিন্ন। ফলে, বাংলা, সংস্কৃত, হিন্দি ও দক্ষিণ ভারতের ভাষার সঙ্গে এই ভাষার খুব একটা মিল খুঁজে পাওয়া যায় না।’
আদি ব্রাহ্মীলিপিতে পালি ভাষায় ‘আরাখা’ অর্থাৎ রক্ষিতা বা রক্ষক শব্দ থেকে রাখাইন শব্দের উৎপত্তি।
বাংলাদেশের পটুয়াখালী, কক্সবাজার, বরগুনা, চট্টগ্রাম ও পার্বত্য চট্টগ্রামের প্রায় ১৭ হাজার লোক রাখাইন ভাষায় কথা বলে। প্রধানত রাখাইন রাজ্যের রাজধানী সিতওয়ে ও তার আশপাশের শহরে ভাষাটির প্রচলন আছে।
রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না।
সাই (দক্ষিণ কোরীয় শিল্পী)

পার্ক জায়ে-সাং যিনি সাই নামেই বেশি পরিচিত দক্ষিণ কোরীয় শিল্পী। গ্যাংনাম স্টাইল ও জেন্টলম্যান দিয়ে বিশ্ববাসীকে মাত করে দিয়েছেন এ শিল্পী। দুটি গানেই ইউটিউবে শতকোটিরও বেশি হিট পড়ে।
জেন্টলম্যান

জেন্টলম্যান দক্ষিণ কোরীয় র‌্যাপ শিল্পী সাইয়ের গান যার লাইনগুলো এমন, "আই অ্যাম আ পার্টি মাফিয়া/ আই অ্যাম আ মাদার ফাদার জেন্টলম্যান"। সিউলের ওয়ার্ল্ড কাপ স্টেডিয়ামে ‘জেন্টলম্যান’ নিয়ে প্রথম পারফরম্যান্স করেন এ গায়ক। এ গানের সঙ্গে আগের মতোই অদ্ভুত ভঙ্গিতে নাচতে দেখা যায় সাইকে।
‘জেন্টেলম্যান’ ইউটিউবে পোস্ট করার প্রথম দিনেই গানটির ভিডিও দেখেছে প্রায় দুই কোটি মানুষ। এর মাধ্যমে ইউটিউবে এক দিনে সবচেয়ে বেশি দেখা ভিডিও হিসেবে রেকর্ড গড়েছে ‘জেন্টেলম্যান’। এ ছাড়া গত সপ্তাহে বিলবোর্ডের সেরা ১০০ গানের মধ্যে পঞ্চম স্থান দখল করেছে সাইয়ের জেন্টেলম্যান।
জেন্টেলম্যান গানের ভিডিওতে দক্ষিণ কোরিয়ার রাজধানী সিউলের বিভিন্ন রেস্তোরাঁ থেকে শুরু করে বিপণিবিতান, সুইমিং পুল ও গ্রন্থাগারে নাচতে দেখা গেছে সাইকে। এই গানটিতে কোরিয়ার ঐতিহ্যবাহী নাচকে প্রাধান্য দেয়া হয়েছে। কোরিয়ার সবার কাছে নাচটি সুপরিচিত হলেও বিশ্বের অন্যান্য দেশের মানুষ এ নাচ আগে তেমনটা দেখেনি। ‘জেন্টেলম্যান স্টাইল’ ইউটিউবের মাধ্যমে সারা বিশ্বের মানুষ দেখেছে।
গানটির ভিডিওতে সাইয়ের বিতর্কিত কিছু কর্মকাণ্ড চিত্রিত হওয়ায় দক্ষিণ কোরিয়ায় নিষিদ্ধ ঘোষণা করা হলেও দিন দিন বেড়েই চলেছে এর দর্শকসংখ্যা। দক্ষিণ কোরিয়ার অন্যতম বড় প্রতিষ্ঠান “দ্য কোরিয়ান ব্রডকাস্টিং সিস্টেম” তাদের এ গানের মিউজিক ভিডিওটির বিরুদ্ধে জনসম্পত্তিকে অবমাননা করার অভিযোগ এনে সেখানে সম্প্রচার বন্ধের নিষেধাজ্ঞা আরোপ করে।
টুইংকল, টুইংকল, লিটল স্টার

টুইংকল টুইংকল লিটল স্টার শিশু শ্রেণিতে পঠিত সবচেয়ে জনপ্রিয় ছড়া। ইংলেন্ডের "জেন টেইলর" লিটল স্টার শিরোনামে ছড়াটি লিখেন। ১৮০৬ সালে নার্সারীর শিশুদের জন্য জেন টেইলর ও তার বোন আনা প্রথম ছড়াটি প্রকাশ করেন। ১৭৬১ সালে ফ্রান্সে "আ! ভোয়াস দিরাই-জি মামান" নামে ছড়াটির মেলডি তৈরি করা হয়। ইংরেজিতে প্রকাশের পর থেকে এটি ব্যাপক জনপ্রিয়তা অর্জন করে।
ছড়াটি মোট বিশ লাইনের ৫টি পংক্তিতে বিভক্ত। এর প্রথম চার লাইন সবচেয়ে বেশি জনপ্রিয়।
<poem>
</poem>
অতিরিক্ত বিকল্প সংস্করণও রয়েছে যেমন ১৮৯৬ সাল থেকে মিলড্রেড জে. হিল কর্তৃক “সং স্টোরিস ফর দ্যা কিন্ডারগার্টেন”।
<poem>
</poem>
সান সিরো

স্তাদিও জুজেপ্পে মেয়াচ্চা যা সান সিরো হিসাবে পরিচিত, সান সিরো জেলা, মিলান ইতালিতে অবস্থিত একটি ফুটবল স্টেডিয়াম। এটি এসি মিলান এবং ফুটবল ক্লাব ইন্টারন্যাজিওন্যালে মিলানো, দুই দলেরই হোম গ্রাউন্ড। ৩ মার্চ ১৯৮০ সালে স্টেডিয়ামের নাম ২ বারের বিশ্বকাপ জয়ী (১৯৩৪, ১৯৩৮), আন্তর্জাতিক এবং সংক্ষিপ্ত সময় মিলান হয়ে খেলা জুজেপ্পে মেয়াচ্চার সম্মানে নামে নামকরণ করা হয়। এটি উয়েফা পাঁচ তারকা স্টেডিয়াম ছিল, যা শ্রেণিবিন্যাসের একটি নতুন ব্যবস্থার কারণে বাতিল হয়ে যায়।
স্টেডিয়ামের নির্মাণ কাজ ১৯২৫ সালে মিলানের জেলা সান সিরোতে শুরু হয়, তখন এর নাম ছিল "নুউভ স্তাদিও কালচিস্তিকো সান সিরো" (সান সিরো নতুন ফুটবল স্টেডিয়াম)।
ইয়ামান্টা পর্বত

ইয়ামান্টা পর্বত () রাশিয়ার বাসকোরটোসতানের ইউরাল পর্বতমালার একটি অংশ। ইয়ামান্টা নামটি এসেছে স্থানীয় বাস্কি ভাষা (Яман тау) থেকে যার বাংলা অর্থ শয়তান। এ পর্বতের উচ্চতা ১৬৪০ মিটার (৫,৩৮১ ফুট) এবং ইউরাল পর্বতমালার দক্ষিণ অংশের সবচেয়ে উচুঁ চূড়া। এটি রাশিয়ার সুরক্ষিত জায়গা গুলোর একটি। এটি কসভিন্সকি পর্বত এর পাশেই অবস্থিত। আমেরিকার ধারণা মতে এখানে রাশিয়ার কোন পারমাণবিক প্রকল্পের কাজ চলছে। এছাড়া এটি রাশিয়ার মিলিটারি শহর মজেগোরিইর খুব কাছে অবস্থিত। ২০০৩ এর অগে এই পর্বতের শহরটি পুরুপুরি চলো করা হয়নি।
১৯৯০ সালের শেষ দিকে বরিস ইয়েলৎসিনের শাসনামলে যখন সোভিয়েত ইউনিয়ন ভেঙে যায় তখনকার সময়ই আমেরিকা সেটেলাইট ইমেজের সাহায্যে ইয়ামান্টার কিছু ছবি তুলেছিল। ছবিগুলো পর্যবেক্ষণ করে তারা ধারণা করে এই পর্বতমালার ভেতর রাশিয়া কোন গোপন কাজের জন্য খনন কাজ চালাচ্ছে। "বলেরেস্ক-১৫" এবং "বলেরেস্ক-১৬" নামের দুটি দুর্গ এই প্রজেক্ট এর উপরের অংশে এবং সম্ভবত ১৯৯৫ সালে আলকিনো-২ নামে আরো একটি দুর্গ মিলিটারি শহর মজেগোরিইর আশেপাশে কোথাও তৈরি করা হয়। এ অঞ্চলে ৩০ হাজারের মতো কর্মচারী কাজ করছে বলে ধারণা করা হয়। আমেরিকান সরকারর বারবার এই প্রকল্প সম্পর্কে রাশিয়াকে প্রশ্ন করলেও রাশিয়া সরকার ইয়ামান্টা পর্বত সম্পর্কে এক এক সময় ভিন্ন ভিন্ন উত্তর দিয়েছে। রাশিয়ার ভাষ্য অণুযায়ি এটা তাদের খনিজ পদার্থ আহরণের স্থান, রাশিয়ার সঞ্চিত ধন রাখার ভাণ্ডার, খাদ্যভাণ্ডার এবং পারমাণবিক যুদ্ধ শুরু হলে যাতে রাশিয়ার নেতারা এখানে অশ্রয় নিতে পারে। ইয়ামান্টা সম্পর্কে ১৯৯৬ সালের এক প্রশ্নের জবাবে রাশিয়ার প্রতিরক্ষা বিভাগ বিবৃতিতে বলে, বিদেশী সংবাদমাধ্যম গুলোতে ইয়ামান্টা সম্পর্কে যা রেখা হচ্ছে তার কোন অস্তিত্ত নেই। যাইকোক, এটি রাশিয়ার আভ্যন্তরিন নিরাপত্তা বৃদ্ধির জন্য তৈরি করা হয়েছে। এই প্রকল্পে যাতায়াতের মাধ্যম হিসেবে একটি বড় রেল লাইন আছে তবে সেটি শুধু প্রকল্পের সাথে সংশ্লিষ্ট ব্যক্তিদের জন্য। বহিরাগতের প্রবেশ এখানে সম্পূর্ণ নিষেধ।
ইয়ামান্টা রাশিয়ার সর্বশেষ পারমাণবিক গবেষণা কেন্দ্র চেলিয়াবিন্সক-৭০ এর খুব কাছে অবস্থিত বলে অনেকের ধারণা এটি রাশিয়ার একটি পারমাণবিক অস্ত্রের গুদাম। ১৯৯৬ সালের রাশিয়ার সংবাদমাধ্যমের খবর অণুযায়ি এটা হল একটি অটোমেটিক কমান্ড স্ট্রাকচার যেখান থেকে পারমাণবিক যুদ্ধ শুরু হলে নিজে নিজেই মিসাইল চালু হবে।
রাসেল টিফিন

রাসেল ব্লেয়ার টিফিন (; জন্ম: ৪ জুন, ১৯৫৯) রোডেশিয়ার সলিসবারিতে জন্মগ্রহণকারী বর্তমান একদিনের আন্তর্জাতিক ক্রিকেট আম্পায়ার। পূর্বে তিনি টেস্ট ক্রিকেটে আম্পায়ারিত্ব করেছেন। ১৯৯৫ সাল থেকে তিনি আইসিসি’র সেরা আম্পায়ার তালিকায় সদস্য হিসেবে রয়েছেন। ২০০৮ সালের বসন্তে শুরু হওয়া নতুন ঘরানার ইন্ডিয়ান প্রিমিয়ার লিগের অন্যতম আম্পায়ার ছিলেন তিনি।
দেশের উত্তরাঞ্চলীয় টেঙ্গুই এলাকায় বসবাসকারী তার পরিবারের সদস্যরা কৃষক ছিলেন। ব্যাঙ্কেট প্রাথমিক বিদ্যালয় এবং হারারেতে অবস্থিত প্রিন্স এডওয়ার্ড হাইস্কুল অধ্যয়ন করেন টিফিন। সেখানে খেলার মাঠে উইকেটরক্ষক-ব্যাটসম্যানের ভূমিকায় অবতীর্ণ হতেন তিনি। তিন বছর সামরিক বাহিনীতে চাকুরি করে তিনি ম্যাশোনাল্যান্ড দলের পক্ষ হয়ে খেললেন। এছাড়াও, ক্যাস্ট্রল জিম্বাবুয়ে দলের ম্যানেজার ছিলেন। ১৯৮৬ সালে আম্পায়ার হয়েছিলেন কিন্তু মে, ২০০২ সাল পর্যন্ত চাকুরি চালিয়ে যান। এরপর তিনি পূর্ণাঙ্গকালীন আম্পায়ার নিযুক্ত হন।
২০০১ সালের এপ্রিল মাসে রাসেল টিফিন আইসিসি’র সেরা আম্পায়ার তালিকার অন্যতম সদস্যরূপে মনোনীত হন। ফেব্রুয়ারি, ২০০৪ সালে অশোকা ডি সিলভা ও ডেভিড অর্চার্ডের সাথে তিনিও চুক্তিনামা নবায়ণে স্বাক্ষর করেননি। ৪৪টি টেস্টে আম্পায়ারিত্ব করেন যা যে-কোন জিম্বাবুয়ের আম্পায়ারের চেয়ে বেশি। তা সত্ত্বেও তিনি নিয়মিতভাবে একদিনের আন্তর্জাতিক ক্রিকেটে আম্পায়ার হিসেবে খেলা পরিচালনা করে যাচ্ছেন। এপর্যন্ত শতাধিক একদিনের আন্তর্জাতিকের আম্পায়ার হয়েছেন যা বিশ্ব ক্রিকেটে তাকে সবচেয়ে বেশি আম্পায়ারের তালিকায় অন্তর্ভুক্ত করা হয়েছে।
সেনতোর

সেনতোর (, "Kéntauros") অথবা হাইপো সেনতোর হলো গ্রিক পুরানের একটি বিশেষ ধরনের প্রাণী যার শরীরের উপরের অংশ মানুষের মত এবং নিচের অংশ ঘোড়ার মতো। এদের মাথা, হাত ও গলা মানুষের মত কিন্তু দেহ ও পা ঘোড়ার মতো।
নারী সেনতোরদের ‘কেনতোরিডাস’ বলা হয় যদিও প্রথমদিকের গ্রিক পুরান এবং শিল্পকলায় তাদের অস্তিত্ত ছিল না। মেসিডোনিয়ান মোজাইক হলো খ্রিস্টপূর্ব ৪র্থ শতকের একটি নারী সেনতোরের প্রকৃষ্ঠ উদাহরণ। ওভিড হাইলোনোমি নামে এক নারী সেনতোর এর কথা বলে যান যিনি তার স্বামী সাইলারাস লফিথস যুদ্ধে মারা যাবার পর আত্মহত্যা করেন।
নেপলিস এর চিত্রকর্মের এক বর্ণনায় পাওয়া যায় নারী সেনতোররা হলো পুরুষ সেনতোরদের স্ত্রী অথবা বোন যারা তাদের ছেলেমেয়েদের নিয়ে পেলিয়ন পর্বতে বসবাস করত।
"How beautiful the Centaurides are, even where they are horses; for some grow out of white mares, others are attached to chestnut mares, and the coats of others are dappled, but they glisten like those of horses that are well cared for. There is also a white female Centaur that grows out of a black mare, and the very opposition of the colours helps to produce the united beauty of the whole."
নিকট বর্তমান থেকে সাধারনত নারী সেনতোর এর মতবাদ জনপ্রিয় হওয়া শুরু করে। শেক্সপিয়ার এর কিং লিয়ারের একক্ট ৪, দৃশ্য ৬ এর ১২৪-১২৫ পৃষ্ঠায় দেওয়া আছে, “ডাউন ফ্রম দ্য ওয়াইস্ট দে আর সেনতোরস,/ দ্যো ওমেন অল এভাব”। ডিজনির নির্মিত অ্যানিমেটেড চলচ্চিত্র ‘ফ্যানটাসিয়াতে’ কিছু নারী সেনতোরকে দেখানো হয় যদিও ডিজনি তাদের ‘কেনতোরিডাস’ এর বদলে সেনতোরিতাস বলে অবহিত করে।
দ্য লাস্ট স্ট্যান্ড

দ্য লাস্ট স্ট্যান্ড, আর্নল্ড শোয়ার্জনেগার অভিনীত ২০১৩ সালের একটি আমেরিকান অ্যাকশন চলাচ্চিত্র। ছবিটি পরিচালনা করেছেন দক্ষিণ কোরীয় পরিচালক কিম জি-উন। ২০০৩ সালে টার্মিনেটরের তৃতীয় পর্ব রাইজ অফ দ্য মেশিন এর পর এটিই আর্নল্ড শোয়ার্জনেগার এর প্রধান চরিত্রে অভিনীত চলচ্চিত্র। দ্য লাস্ট স্ট্যান্ড ছবিতে তিনি লস এঞ্জেলেসের একজন প্রাক্তন পুলিশ ও মেক্সিকোর সীমানায় অবস্থিত ছোট একটি শহরের শেরিফ। তিনি একজন মাদক পাচারকারীকে গ্রেপ্তার করেন, যে জেল থেকে পালিয়ে এসেছে।
রয় ওয়েনস (আর্নল্ড শোয়ার্জনেগার) একজন সাবেক পুলিশ ও আমেরিকা মেক্সিকো সীমান্তের ছোট শহর সামারটন, আরিজোনার শেরিফ। সে সামারটনের ছোটখাটো অপরাধ নিয়ন্ত্রণ করে যেমন, একদিন মেয়র তার গাড়ি ফায়ার জোনে পার্কিক করলে তিনি তাকে সাবধান করে দেন। এক রাতে আন্তর্জাতিক মাদক চোরাকারবারি গেব্রিয়েল কর্টেজ এফবিআই এর নিয়ন্ত্রণ থেকে তার মডিফায়েড গাড়ি নিয়ে ঘণ্টায় ২০০ মাইল বেগে পালিয়ে যায়, যাওয়ার সময় সে অ্যালেন রিচার্ড নামে এক এফবিআই এজেন্টকে হোস্টেজ হিসেবে নিয়ে যায়। এজেন্ট জন বেনিস্টার আরিজোনার বালহেড শহরে পুলিশ দিয়ে রাস্তা আটকে দেয় তাকে ধরার জন্য কিন্তু গ্যাব্রিয়েলের লোকেরা পুলিশদের মেরে রাস্তা পরিষ্কার করে দেয় কার্টেজের জন্য। পথে কার্টেজ তার অসাধারন গাড়ি চালনাতে দুটি সোয়াত টিম এর গাড়ি ধংস্ব করে দেয়। আরিজোনা যাওয়ার উদ্দেশ্যে এজেন্ট বেনিস্টার বিমানে উঠার আগে কোন এজেন্ট কার্টেজের পালানোতে সাহায্য করেছে তা জানার জন্য সকল এজেন্ট এর অর্থ সংক্রান্ত ব্যাংক হিসাব তদন্ত করার নির্দেশ দেন।
সকাল ৪টার কিছু পরে ওয়েনস এর দুই ডেপুটি জেরি ও সারা স্থানীয় কৃষকের খামারে যায় এবং তাকে মৃত অবস্থায় দেখতে পায়। তারপর তদন্ত করে ওয়েনস ও তার ডেপুটিরা জানতে পারে এর সাথে কার্টেজের গানম্যান থমাস বারেল জাড়িত। এজেন্ট বেনিস্টার এর কাছ থেকে ওয়েনস খবর পায় কার্টেজ সামারটন শহর দিয়ে মেক্সিকোতে পালিয়ে যাবে তখন ওয়েনস এবং তার ডেপুটিরা মিলে স্কুল বাস,খুঁটি ইত্যাদি দিয়ে শহরে ব্যাড়িক্যাড তৈরি করে। প্রথমে তাদের নাজি কিলার নামে পরিচিত কার্টেজের গ্যানম্যানদের সাথে লড়াই হয়। তারপর কার্টেজ শহরে আসলে ওয়েনস মেয়রের গাগিাড়ি নিয়ে কার্টেজকে ধরতে কার্টেজের গাড়ির পিছনে ছুটতে থাকে। একপর্যায়ে তারা সীমান্তের খুব কাছের ভুট্টা ক্ষেতে তোদের দুজনের গাড়িই একে অপরের সাথে লাগাতে বিকল হয়ে যায়। তারপর সীমান্ত ব্রিজের উপর মারামারির এক পর্যায়ে ওয়েনস কর্টেজকে গ্রেপতার করে।
এজেন্ট বেনিস্টার এসে কার্টেজকে নিয়ে যায় এবং তাকে পালাতে সাহায্য করায় অ্যালেন রিচার্ডকে গ্রেপ্তার করে। মেয়র তার গাড়ির অবস্থা দেখে এবং আগের মতই ওয়েনস তাকে ফায়ার জোনে পার্কিক করার জন্য সতর্ক করে দেয়। তার দুই ডেপুটি টোরানসো ও মার্টিনেজ ডিনারে চলে যায়।
দ্য লাস্ট স্ট্যান্ড ডিভিডিতে ও ব্লু-ওর ওত মুক্তি তারিখ নির্ধরন করা হয় ২১ মে, ২০১৩।
ছবিটি বক্স অফিসে তেমন সাড়া ফেলতে না পারলেও নয় নাম্বার অবস্থানে ছিল। ছবিটি এর মুক্তির প্রথম সপ্তাহে মাত্র $৬.৩ মিলিয়ন ডলার আয় করে। $৬৫ মিলিয়ন ডলারের বাজেটের এ ছবিটি বক্স অফিসে $৩৭,১৮৩,২৭৩ ডলার আয় করে।
পিকনিক অ্যাট হ্যাংগিং রক

পিকনিক অ্যাট হ্যাংগিং রক, ১৯৭৫ সালের অস্ট্রেলিয়ার একটি ড্রামা ও রহস্য চলচ্চিত্র। ১৯৬৭ সালের জেয়ান লিন্ডসে লিখিত একই নামের উপন্যাস অবলম্বনে নির্মিত চলচ্চিত্রটির কাহিনী লিখেছেন ক্লিফ গ্রিন এবং পরিচালনা করেছেন পিটার ও্যায়ারস। ছবিটিতে বিভিন্ন চরিত্রে অভিনয় করেছেন অ্যানি লুইস ল্যামবার্ট, রিচেল রবার্টস, ভিভিয়ান গ্রে, হেলেন মোর্স, ক্রিস্টি চাইল্ড ও ডোমিনিক গার্ড।
অস্ট্রেলিয়ার ভিক্টরিয়ার হ্যাংগিং রক নামক পাহাড় থেকে ১৯০০ সালে ভালোবাসা দিবসের দিন পিকনিকের সময় একদল স্কুল ছাত্রী হঠাৎ করেই উধাও হয়ে যায় এই কাহিনী নিয়েই ছবিটি নির্মিত।
১৯৬৭ সালে বইটি প্রকাশ হওয়ার পর পাটরিসিয়া লোভেল ১৯৭১ সালে বইটি প্রথম পড়েন এবং এটি নিয়ে চলচ্চিত্র নির্মানের কথা চিন্তা করেন। প্রথম দিকে সে ছবিটি একা পযোজনার কথা চিন্তা করেন নি যতক্ষন পর্যন্ত ফিল অ্যাডামস তাকে সাহস না দেয়। তারপর সে পিটার ওয়্যারকে বারা করে ছবিটি পরিচালনার জন্য এবং ওয়্যার জিম ম্যাকএলরয় ও হল ম্যাকএলরয়কে আনেন প্রযোজনা করার জন্য।
স্ক্রিপ্ট লেখার জন্য প্রথমে ডেভিড উইলিয়ামসনের কথা চিন্তা করা হয়েছিল কিন্তু ডেভিড এর সময় না থাকায় টিভি রাইটার ক্লিফ গ্রিনকে নেয়া হয়। জেয়ান লিন্ডসেও কোন আপত্তি করেননি লেখার দায়িত্ব গ্রিনকে দেওয়ায়।
সবশেষে ছবির বাজেট নির্ধারণ করা হয় $৪৪০,০০০ অস্ট্রেলিয়ান ডলার যার যোগান দিয়েছিল অস্ট্রেলিয়ান চলচ্চিত্র উন্নয়ন কর্পোরেসন, ব্রিটিশ এম্পায়ার চলচ্চিত্র, দক্ষিণ অস্ট্রেলিয়ান চলচ্চিত্র কর্পোরেসন ও $৩০০০ এসেছিল ব্যক্তি মালিকানাধীন প্রতিষ্ঠান থেকে। ১৯৭৫ সালের ফেব্রুয়ারিতে ছবিটির শূটিং শুরু হয় এবং এর প্রধান প্রধান দৃশ্য ধারণের কাজ ছয় সপ্তাহেই শেষ হয়েছিল। ভিক্টোরিয়ার হ্যাংগিং রক, মার্টিনডেল হল এবং দক্ষিণ অস্ট্রেলিয়া চলচ্চিত্র কর্পোরেসন এর স্টুডিওতে শুটিং করা হয়।
পরিচালক মিরান্ডা নামক মূল চরিত্রে প্রথম ইনগ্রিড ম্যাসোনকে নিয়েছিলেন কিন্তু কয়েক সপ্তাহ রিহারসেল করার পর পরিচালক এর মনমত না হওয়ায় তাকে বাদ দেওয়া হয় এবং তার জায়গায় পরিচালক অ্যানি লুইস ল্যামবার্টকে দিয়ে চরিত্রটি করান। ইনগ্রিড ম্যাসোনকে নিয়ে এসেছিলেন পাটরিসিয়া লোভেল। কিছু কিছু স্কুল ছিাত্রীদের কন্ঠ পেশাদার কন্ঠ শিল্পীরা দিয়েছিল।
শিঙ্গিরাই মাসাকাদজা

শিঙ্গি মাসাকাদজা বা শিঙ্গিরাই উইনস্টন মাসাকাদজা (; জন্ম: ৪ সেপ্টেম্বর, ১৯৮৬) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। তার ডাক নাম "শিঙ্গি"। জিম্বাবুয়ে ক্রিকেট দলের বর্তমান সদস্য হ্যামিল্টন মাসাকাদজা তার ভাই। মাঝারি সারির ব্যাটসম্যান ও পেস বোলার হিসেবে শিঙ্গি ক্রিকেটে অংশগ্রহণ করে থাকেন। ইস্টার্নসের পক্ষ হয়ে প্রথম-শ্রেণীর ক্রিকেটে অভিষিক্ত হন ২০০৮ সালে। ২০১০ সালে জাতীয় দলের সদস্য হিসেবে তুলনামূলকভাবে শক্তিশালী ওয়েস্ট ইন্ডিজের বিপক্ষে ডাক পান। পূর্বে তিনি পেশাদার ফুটবলার ছিলেন। জিম্বাবুয়ের অন্যতম জনপ্রিয় ডায়নামোজের পক্ষ হয়ে ফুটবল খেলতেন তিনি।
প্রভিডেন্সে অনুষ্ঠিত একদিনের আন্তর্জাতিক ক্রিকেটের মাধ্যমে তার অভিষেক ঘটে। জিম্বাবুয়ে লড়াই করার মতো ২৫৬/৫ রান তোলে। শিঙ্গিরাইয়ের উপর চূড়ান্ত ওভার করার দায়িত্ব পড়ে। শেষ ওভারে তিনি দুই উইকেট সংগ্রহ করে ওয়েস্ট ইন্ডিজের বিপক্ষে নাটকীয়ভাবে দলকে ২ রানের ব্যবধানে বিজয়লাভে সক্ষমতা দেখান। শিবনারায়ণ চন্দরপল, ডোয়েন স্মিথ এবং সুলেইমান বেন তার শিকারে পরিণত হয়েছিলেন। এরপর তিনি আগস্ট, ২০১০ সালে আয়ারল্যান্ডের বিপক্ষে নামেন। খেলায় তিনি ৪৬* রানে অপরাজিত থাকলে জিম্বাবুয়ে খেলায় পরাজিত হয়। কিন্তু সিরিজে তারা ২-১ ব্যবধানে জয়ী হয়েছিল। ঐ খেলায় চার্লস কভেন্ট্রি’র পরিবর্তে তিনি মাঠে নেমেছিলেন।
এরপর তিনি ধারাবাহিকভাবে দলের হয়ে খেলেন। দক্ষিণ আফ্রিকার বিপক্ষে দু’টি টি২০ খেলায় অংশগ্রহণের জন্য ডাক পান। এড রেইন্সফোর্ডের বোলিং বিপর্যয়ের ফলে তিনি দ্বিতীয় খেলায় অন্তর্ভুক্ত হন। ঐ খেলায় ডেভিড মিলার এবং রবিন পিটারসনকে আউট করেন। ঐ খেলায় ডেল স্টেইন, জ্যাক ক্যালিস এবং মরনে মরকেল খেলেননি। একদিনের সিরিজের প্রথম খেলায় গ্রেইম স্মিথ, কলিন ইনগ্রাম, আলবি মরকেল এবং ডেভিড মিলারের উইকেট লাভ করেছিলেন তিনি।
২০১১ সালের বিশ্বকাপ ক্রিকেটে জিম্বাবুয়ে দলের অন্যতম সদস্য ছিলেন মাসাকাদজা। তিনি একটিমাত্র খেলায় অংশগ্রহণ করেন পাকিস্তানের বিপক্ষে, যাতে তার দল সাত উইকেটের ব্যবধানে পরাজিত হয়েছিল।
২০১৩ আইসিসি চ্যাম্পিয়ন্স ট্রফি দলের তালিকা

২০১৩ সালের আইসিসি চ্যাম্পিয়ন্স ট্রফিতে অংশগ্রহণকারী দলসমূহের সদস্যদের তালিকা নিম্নে দেয়া হলো:-
কোচ: মিকি আর্থার
কোচ: অ্যাশলে জাইলস
কোচ: মাইক হেসন
কোচ: গ্রাহাম ফোর্ড
কোচ: ডানকান ফ্লেচার
কোচ: ডেভ হোয়াটমোর
কোচ: গ্যারি কার্স্টেন
কোচ: অটিস গিবসন
চার্লস ব্রনসন (কয়েদি)

চার্লস ব্রনসন (জন্মঃ মাইকেল গরডন পিটারসন, ১৯৫২) একজন ব্রিটিশ কয়েদি যাকে ইংল্যান্ডের মিডিয়া "সবচেয়ে দাগী আসামি" হিসেবে আখ্যা দিয়েছে।
তার জন্ম লোটন, বেডফোর্ডশায়ারে কিন্তু "ডেইলি মিরর" তাদের এক সংবাদে লেখে তার জন্ম এবারেস্টোয়েথ, ওয়ালসে। ১৯৭৪ সালে ৭ বছরের সাজা হওয়ার আগে সে ছোট খাটো অপরাধের সাথে জড়িত ছিল। জেলে থাকা অবস্থায় সে তার নাম যেন চারদিকে ছড়িয়ে পরে সে জন্য সে সবসময় অন্য কয়েদি ও জেলের অফিসারদের সাথে সবসময় মারামারি করত। সবচেয়ে বিশৃংখল এই কয়েদিকে ১২০ বার ইংলেন্ডের এক জেল থেকে অন্য জেলে স্থানান্তর করা হয় এবং সে তার জেল জীবনের অধিকাংশ সময় নির্জন কারাগারে কাটিয়েছে। তার এই উগ্র স্বভাবের জন্য তার সাত বছরের সাজা বাড়িয়ে ১৪ বছর করা হয় এবং সেজন্য তার প্রথম স্ত্রী আইরিন ও তার ছেলে তাকে ছেড়ে চলে যায়। ৩০ অক্টোবর ১৯৮৮ সালে তিনি মুক্তি পান কিন্তু ৬৯ দিন পর তিনি আবার গ্রেপ্তার হন।
মুক্তির পর সে পূর্ব লন্ডনে ভাড়াটে বক্সার হিসেবে জীবন শুরু করেন। তার নিয়োগকর্তা তার নাম নিয়ে সন্তুষ্ঠ ছিলেন না তাই তিনি তার নাম পরিবর্তন করে চার্লস ব্রনসন রাখেন। এর পর তাকে ডাকাতি করার চেষ্টা, অনেক অবৈধ কর্মকাণ্ড করা ও অনেক লোককে অপহরণ করার দায়ে আবার জেলে ফেরত পাঠানো হয়। জেলে থাকা অবস্থায় ২০০১ সালে তিনি দ্বিতীয় বিয়ে করেন। বাংলাদেশী বংশোদ্ভুত তালাকপ্রাপ্তা ফাতেমা সাইরা রেহমানকে বিয়ে করে তিনি ইসলাম ধর্ম গ্রহণ করেন ও চার্লস আলী অহমেদ নাম ধারণ করেন। ব্রনসন চার বছর পর ফাতেমাকে তালাক দেন এবং ইসলাম ধর্ম ত্যাগ করেন।
ব্রনসন ইংল্যান্ডের সবচেয়ে দামী কয়েদি যিনি বই, সাক্ষাৎকার, শিক্ষা এবং চলচ্চিত্রে স্থান পেয়েছেন। তাকে নিয়ে নির্মিত চলচ্চিত্র ব্রনসনএ (২০০৮) তার জীবন কাহিনী তুলে ধরা হয়েছে। ব্রনসন তার কয়েদি জীবনের নানা ঘটনা নিয়ে অনেক বই লিখেছেন যা তাকে আরো বিখ্যাত করে তুলে। তার নিজের ভাষায়, “আমি এমনিতে একজন ভালো মানুষ, কিন্তু মাঝে মাঝে আমার মাথা ঠিকমত কাজ করে না এবং খারাপ হয়ে যাই। আমি তখন বুঝতে পারি না ঠিক কি করব”।
১৯৯৮ আইসিসি নক-আউট ট্রফি ফাইনাল

১৯৯৮ আইসিসি নকআউট ট্রফি ফাইনাল () ১ নভেম্বর ১৯৯৮ সালে বঙ্গবন্ধু জাতীয় স্টেডিয়ামে অনুষ্ঠিত হয়। ১ম সেমিফাইনালে দক্ষিণ আফ্রিকা ৯২ রানে শ্রীলঙ্কাকে হারিয়ে ফাইনালে উত্তীর্ণ হয়। অপরদিকে ওয়েস্ট ইন্ডিজ ২য় সেমিফাইনালে ভারতকে ৬ উইকেটে হারিয়ে ফাইনালে উত্তীর্ণ হয়।
চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।
দক্ষিণ আফ্রিকান দল চ্যাম্পিয়ন হওয়ার জন্য ১০০,০০০ ডলার এবং একটি ট্রফি পেয়েছে। বাংলাদেশের প্রধানমন্ত্রী শেখ হাসিনা ট্রফি ও নগদ পুরস্কার তুলে দেন। ক্রোনিয়ে বলেছেন: "এই কঠিন টুর্নামেন্ট জিততে পেরে ভালো লাগছে। এই নক-আউট ফরম্যাটে দ্বিতীয়বার কোনো সুযোগ ছিল না, তাই আমি মনে করি আমরা তিনটি ভালো ম্যাচ খেলে ভালো করেছি। আমরা জানতাম যে আমরা সেখানে শীর্ষে ছিলাম, কিন্তু এটা নতুন করে হয়েছে।" আগামী বছরের বিশ্বকাপের জন্য আমাদের আত্মবিশ্বাস।" ওয়েস্ট ইন্ডিয়ান দল রানার্স আপ হওয়ার জন্য ৬০,০০০ ডলার পেয়েছে। লারা বলেছেন: "অনেকেই আশা করেনি যে আমরা ফাইনালে পৌঁছব কিন্তু আমরা দেখিয়েছি যে আমরা এর জন্য যথেষ্ট ভালো ছিলাম। আমি খুশি ছেলেরা শেষ অবধি লড়াই করেছে, এটি একটি খুব ঘনিষ্ঠ খেলা ছিল। এটি আপনার সুযোগ নেওয়ার জন্য এবং দক্ষিণ আফ্রিকানরা গ্রহণ করেছিল। তারা ভালো এবং জয়ের যোগ্য।"
কনকচূড়া

কনকচূড়া (বৈজ্ঞানিক নাম: peltophorum pterocarpum) লেগুমিনোসি গোত্রের অন্তর্ভুক্ত উদ্ভিদ। এটি চারপাশে শাখা-প্রশাখা ছড়িয়ে দিয়ে বেড়ে ওঠে। পাতা যৌগিক। গাছ ও পাতার আকৃতি কৃষ্ণচূড়াগাছের মতোই। কনকচূড়ার শীতের শেষভাগে পাতা ঝরে যায়। গ্রীষ্মে নতুন কচি পাতা আর ফুলে ফুলে ভরে ওঠে। ফুলে পাপড়ির সংখ্যা পাঁচটি ও পাপড়িগুলো কুঞ্চিত। ফুল ফোটে শাখার ডগার লম্বা মঞ্জরিতে।
কনকচূড়ার আদি নিবাস শ্রীলঙ্কা, আন্দামান, মালয়েশিয়া, অস্ট্রেলিয়া।
কনকচূড়ার আকৃতি বিরাট। প্রায় ২০ মিটার উঁচু। এরা শাখায়িত পত্রমোচি, বড় গাছ। পাতা কালচে সবুজ ও রুক্ষ। প্রধান কাণ্ড খাড়া, ধূসর বর্ণ ও মসৃণ। পাতা দ্বিপক্ষল, যৌগিক। শাখার আগায় দীর্ঘমঞ্জরিতে হলুদ ফুল হয়। গ্রীষ্মের শুরুর ফুল খুবই সুন্দর। এদের ফল তামাটে। "Peltophorum" অর্থ ঢালবাহী; ঢালের মতো ফলের আকৃতির জন্য এই নামকরণ। ফুলের পর গুচ্ছ গুচ্ছ ফলে গাছ ভরে উঠে। বীজ ১-৩টি। বীজে চাষ করা যায়। বসন্তে মুকুলিত হওয়ার আগেই এদের কচি পাতার সবুজে গাছ সম্পূর্ণ ভরে যায়। পত্রাক্ষ রোমশ এবং পত্রিকার ফুল গাঢ় হলুদ, মৃদু সুগন্ধি এবং শাখায়িত মঞ্জরি ঊর্ধ্বমুখী। গ্রীষ্মের শুরু প্রস্ফুটনের কাল। বীজ থেকে সহজেই চারা জন্মে। ছায়াতরু হিসাবেও কনকচূড়া সমাদরযোগ্য। সারা বর্ষাকালে কয়েক বার বিক্ষিপ্তভাবে ফুল ফোটে।
ফুল উজ্জ্বল কমলা রঙের ও সুরভিময়, দূর থেকে হলুদ দেখায়। বিরাট দ্বিপক্ষল পাতা, শাখায়িত দীর্ঘ হলুদ পুষ্পমঞ্জরি এবং চ্যাপ্টা তামাটে ফলের প্রাচুর্যতা দিয়ে কনকচূড়া চিনা যায়।
কনকচূড়ার ফল শিমের মতো, কৃষ্ণচূড়ার ফলের মতো বিশালাকৃতির নয়। দুই থেকে ছয় সেন্টিমিটার লম্বা হয় ও রং তামাটে। ফুলের মতো ফলও প্রচুর হয়।
কাঠ তেমন দামী নয়, সারাংশ আসবাবপত্রে ব্যবহৃত হয়।
গেস্টাপো

গেস্টাপো (, গেহেইমে স্টাটজ পোলিসেই, গোপন পুলিশ) ছিল নাৎসি জার্মানি এবং জার্মান অধিকৃত ইউরোপের গোপন পুলিশ বাহিনী। ১৯৩৩ সালে হারমান গরিং প্রথম এই বাহিনী গঠন করেন। ২০ এপ্রিল ১৯৩৪ সালের প্রারম্ভকালীন সময়ে, এটি এসএস জাতীয় নেতা, হেনরিক হিমলার প্রশাসনের অধীনে ছিল যিনি ১৯৩৬ সালে হিটলার দ্বারা জার্মান পুলিশ প্রধান (চেফ ডার ডয়েচ পোলিসেই) নিযুক্ত হয়েছিলেন। ১৯৩৬ সালে, হিমলার এটিকে জিহারহাইপোলিসাইয়ের (জিপো) ("নিরাপত্তা পুলিশ") একটি বিকল্প কার্যালয়ে পরিণত করেন। তারপর ২৭ সেপ্টেম্বর ১৯৩৯ সাল থেকে, এটি হাইসিকাহাইটপটাম্প (আরএসএইচএ) ("মুখ্য সিকিউরিটি অফিস") দ্বারা শাসিত হয় এবং জিহাহাইডিকন্স (এসডি) ("সিকিউরিটি সার্ভিস") একটি একই ধরনের প্রতিষ্ঠানের বিবেচিত ছিল। ইতিহাসবিদ রুপার্ট বাটলারের মতে, "১৯৩৩ সালে এটির সৃষ্টি থেকে মে ১৯৪৫ সালে তার মৃত্যুর আগে পর্যন্ত, নাৎসি নিয়ন্ত্রিত সীমানার মধ্যে কেউ জীবন্ত গেস্টাপো দর্শন করেছে সে একটি ভয়ের মধ্যে বসবাস করতেন ..."।
এডওয়ার্ড মরডেক

এডওয়ার্ড মরড্রেক বা এডওয়ার্ড মরডেক ১৯ শতকের ইংরেজ অভিজাত মানুষ এডওয়ার্ড মরডেক। উনিশ শতকে জন্ম নেয়া একজন হতভাগ্য মানুষ, যে দু'টো মাথা নিয়ে জন্মেছিলো। সাধারণ মানুষের চেহারা কেবল সামনের দিকেই থাকে, অথচ এই মানুষটার মাথার পেছনেও আর একটা চেহারার অস্তিত্ব ছিলো। সেই অস্তিত্বটা হাসতো, কাঁদতো আর উদ্ভট উদ্ভট শব্দ করতো। এবং এডওয়ার্ডের কোন কন্ট্রোল ছিলো না ঐ মাথাটার ওপর! সে নিজেই একটা আলাদা অস্তিত্ব হয়ে উঠেছিলো। এডওয়ার্ডের ধারণা ছিলো এটা " শয়তানের মাথা"। রাতের বেলা যখন এডওয়ার্ড ঘুমাতে যেতো, তখন ঐ বাড়তি জিনিসটা নাকি ফিসফিস করে কিছু একটা বলতো তাকে!
ডাক্তারদের বার বার অনুরোধ করা হয়েছিলো বাড়তি মাথাটা কেটে ফেলার জন্যে,কিন্তু কেউ সাহস করে উঠতে পারেনি।এবং মাত্র ২৩ বছর বয়সে যন্ত্রণা সহ্য করতে না পেরে এডওয়ার্ড আত্নহত্যা করে বসে!
। তার অবস্থা অনেকটা পেসকেল পিনন ও চেং টিজো পিং এর মতো ছিলো। দ্য বুক অফ লিস্টস এর ১৯৭৬ সালের প্রকাশনায় মারডেক ও পিনন উভয়ই পৃথিবীর ১০ জন মানুষের মধ্যে স্থান করে নেন যাদের অতিরিক্ত চেহারা বা অঙ্গ আছে।
এডওয়ার্ড মরডেকের এই অবস্থা প্রতিষ্ঠা করা খুব কঠিন কারণ তার জন্ম ও মৃত্যুর কোন নথি-পত্র পাওয়া যায় নি এবং তার আত্মহত্যা ও আত্মহত্যার স্থান নিয়েও দ্বন্দ্ব আছে। তার ঘটনার অধিকাংশ মৌখিকভাবে প্রচলিত।
১৮৯৬ সালে "অ্যানোমালিস এন্ড কিউরিওসিটিস মেডিসিনি" নামক একটি নিবন্ধে তার সম্পর্কে লেখার পর তিনি এখন অনেক নাটক,লেখা ও গানের বিষয়বস্তুতে পরিনত হন। যাইহোক, কিছু কিছু সময় তার এই গল্পকে অনেকেই মিথ্যা হিসেবে আক্ষায়িত করে। কারণ তাদের মতে ঘটনাটি ছিল অনেকটা কাল্পনিক ও এর কোন মেডিকেল ব্যাখ্যা ছিল না-অনেক বছর ধরে লোকমুখে প্রচলিত ছিল বলে এটি সত্য ঘটনার মত মনে হয়েছে। টম ওয়েটস "অ্যালাইস" অ্যালবামে এডওয়ার্ড মারডেককে নিয়ে একটি গান লেখেন যার শিরোনাম হলো, “পুওর এডওয়ার্ড”।
আসাদ আলী

আসাদ আলী (জন্ম ১৪ অক্টোবর ১৯৮৮) একজন আন্তর্জাতিক পাকিস্তানি ক্রিকেটার। ২০১৩ আইসিসি চ্যাম্পিয়ন্স ট্রফিতে পাকিস্তান জাতীয় ক্রিকেট দলের স্কোয়াডে নির্বাচিত হন। তিনি মূলতঃ একজন ডানহাতি ফাস্ট বোলার এবং ডানহাতি ব্যাট করেন। 
২০২২ সালের সাম্প্রতিক হিসাবে, আসাদ আলী আমেরিকায় ক্রিকেট খেলেন এবং ফিলাডেলফিয়া অঞ্চলের হয়ে প্রতিনিধিত্ব করেন।
শন উইলিয়ামস

শন কলিন উইলিয়ামস (; জন্ম: ২৬ সেপ্টেম্বর, ১৯৮৬) বুলাওয়েওতে জন্মগ্রহণকারী জিম্বাবুয়ের আন্তর্জাতিক ক্রিকেটার। তাকে জিম্বাবুয়ে ক্রিকেট দলের সবচেয়ে উদীয়মান ব্যাটসম্যান হিসেবে বিবেচনা করা হয়।
দলে তিনি মূলতঃ অল-রাউন্ডার। বামহাতি এবং শীর্ষস্থানীয় ব্যাটসম্যান হিসেবে তিনি খেলায় অংশগ্রহণ করে থাকেন। মাঝেমাঝে দলের প্রয়োজনে বামহাতে ধীরলয়ে বোলিং করেন। ২৫ ফেব্রুয়ারি, ২০০৫ সালে দক্ষিণ আফ্রিকার বিপক্ষে একদিনের আন্তর্জাতিক ক্রিকেটে অভিষিক্ত হন শন উইলিয়ামস। মার্চ, ২০১৩ সালে রোজিওতে ওয়েস্ট ইন্ডিজের বিপক্ষে টেস্ট অভিষেক ঘটে।
সাবেক প্রথম-শ্রেণীর ক্রিকেটার ও জাতীয় হকি কোচ কলিন উইলিয়ামস হচ্ছেন তার বাবা। প্রথম-শ্রেণীর ক্রিকেটে উইলিয়ামস ওয়েস্টার্ন দলের পক্ষ হয়ে খেলেন যা পূর্বে মাতাবেলেল্যান্ড ক্রিকেট দল নামে পরিচিত ছিল। তার সর্বোচ্চ রান হচ্ছে ১২৯। ২০০৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের সর্বোচ্চ রান সংগ্রহকারী ছিলেন তিনি। সেখানে তিনি ৩১.৪০ রান গড়ে ১৫৭ রান এবং পাঁচ উইকেট দখল করেছিলেন। ফেব্রুয়ারি, ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অধিনায়কত্ব করেছেন।
৫ মে, ২০১৩ তারিখে বুলাওয়ের কুইন্স স্পোর্টস ক্লাবে অনুষ্ঠিত বাংলাদেশের বিপক্ষে দ্বিতীয় একদিনের আন্তর্জাতিক ক্রিকেটে তার নিজস্ব সেরা অপরাজিত ৭৮* রান করে দলকে ৬ উইকেটের বিজয়ের পাশাপাশি সিরিজে ১-১ সমতা এনে দেন। এরফলে তিনি ম্যান অব দ্য ম্যাচের পুরস্কার লাভ করেন।
২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন।
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য উইলিয়ামস-সহ ১৫-সদস্যের চূড়ান্ত তালিকা প্রকাশ করে। ১৯ ফেব্রুয়ারি, ২০১৫ তারিখে স্যাক্সটন ওভালে অনুষ্ঠিত গ্রুপ-পর্বের দ্বিতীয় খেলায় ১৯-বছর পর খেলতে আসা সংযুক্ত আরব আমিরাতের বিপক্ষে ৪ উইকেটে জয়ী জিম্বাবুয়ে দলে গুরুত্বপূর্ণ অবদান রাখেন। তিনি ও ক্রেগ আরভিন (৪২) ৬ষ্ঠ উইকেট জুটি ৬২ বলে ৮৩ রান সংগ্রহ করেন। তন্মধ্যে উইলিয়ামস এক ছক্কা ও ৭ চারের সাহায্যে ৬৫ বছরে ৭৬ রান তোলেন। খেলায় তিনি ম্যান অব দ্য ম্যাচ নির্বাচিত হন। তার এ অসামান্য নৈপুণ্যে জিম্বাবুয়ে দল সফলতার সাথে চতুর্থ সর্বোচ্চ রানকে তাড়া করে বিজয়ী হয়। ঐ একই খেলায় সংযুক্ত আরব আমিরাত দল তাদের সর্বোচ্চ ওডিআই রান তোলে।
৭ মার্চ, ২০১৫ তারিখে হোবার্টের বেলেরিভ ওভালে অনুষ্ঠিত গ্রুপ পর্বের ৫ম খেলায় আয়ারল্যান্ডের বিপক্ষে বিশ্বকাপের ইতিহাসে ৩ বা ততোধিক উইকেট সংগ্রহকারী হিসেবে তৃতীয় সর্বোচ্চ রান দেন (৩/৭২)। ৮৪ রান দিয়ে শীর্ষে রয়েছেন হারবির বাইদোয়ান। এছাড়াও ওডিআইয়ে এটি তার সর্বোচ্চ রান প্রদান। ১৯৯৯ সালের বিশ্বকাপে দক্ষিণ আফ্রিকার বিপক্ষে নিল জনসনের ৩ উইকেট ও অর্ধ-শতকের পর উইলিয়ামস ৩ উইকেট লাভসহ ৮৩ বলে ৯৬ রান সংগ্রহ করেন। এটি তার ব্যক্তিগত সর্বোচ্চ ওডিআই রান। তা স্বত্ত্বেও মাত্র ৫ রানের ব্যবধানে পরাজিত হয়ে বিশ্বকাপের নকআউট পর্যায় অংশগ্রহণ থেকে বঞ্চিত হয় তার দল। ৫ম উইকেটে ব্রেন্ডন টেলরকে সাথে নিয়ে বিশ্বকাপে ৩য় সর্বোচ্চ রানের (১৪৯) জুটি গড়েন। এছাড়াও জিম্বাবুয়ের ৫ম উইকেটে চতুর্থ সর্বোচ্চ রানের জুটি এটি।
শোকো আসাহরা

শোকো আসাহরা (জাপানিজঃ 麻原 彰晃 - 6/7/2018) জাপানের নতুন ধর্মীয় সংগঠন ওম শিনরিকিও-এর প্রতিষ্ঠাতা। তাকে ১৯৯৫ সালে জাপানের টোকিওর সাবওয়েতে বিষাক্ত সারিন গ্যাস প্রয়োগের মূল পরিকল্পনাকারী এবং আরো কিছু অপরাধের জন্য অভিযুক্ত করে ২০০৪ সালে মৃত্যুদন্ড ঘোষণা করা হয়। কিন্তু ২০১২ সালের জুনে ওম শিনরিকিওর অন্যান্য সদস্যদের গ্রেপ্তারের তথ্যের জন্য তার মৃত্যুদন্ড স্থগিত করা হয়।
শোকো আসাহরা ১৯৫৫ সালের ২ মার্চ জাপানের দক্ষিণ-পশ্চিমে কুয়ামোটোতে এক দরিদ্র পরিবারে জন্মগ্রহণ করেন। তার পরিবার টাটামি নামে একধরনের মাদুর তৈরির ব্যবসা করত। শৈশবে তিনি গ্ল্যোকৌমা রোগে আক্রান্ত হন ও বাম চোখের দৃষ্টি হারান। তিনি ডান চোখেও কম দেখতে পান। শিশু থাকাকালে তিনি অন্ধদের বিদ্যালয়ে লেখাপড়া করেন। ১৯৭৭ সালে স্নাতক সম্পন্ন করে তিনি আকুপাংচার ও চীনা ভেষজ চিকিৎসা নিয়ে লেখাপড়া শুরু করেন। এটাই জাপানের অন্ধদের ঐতিহ্যবাহী পেশা। ১৯৭৮ সালে তিনি বিয়ে করেন। ১৯৮১ সালে তাকে লাইসেন্সবিহীন ওষুধ বিক্রি ও এটা নিয়ে গবেষণা করার জন্য ২০০,০০০ জাপানি ইয়েন জরিমানা করা হয়।
মূলত তখন থেকেই তার ধর্মীয় বিষয় নিয়ে চর্চা শুরু হয়। অবসর সময়ে ধর্ম নিয়ে পড়াশোনা করতেন, চীনা জ্যোতিষবিদ্যা, তাওবাদ, বৌদ্ধ ধর্ম, জেন ধর্ম, দর্শনের ইতিহাস ইত্যাদি বিষয়েও পারদর্শী হয়ে উঠেন। ভারতীয় যোগবিদ্যার প্রতি ছিল তার প্রবল অগ্রহ। এছাড়া গভীর জ্ঞান অর্জনের জন্য ভারতে যান এবং সেখানে বৌদ্ধ ও হিন্দু ধর্ম সম্বন্ধে জ্ঞান অর্জন করেন।
১৯৮৪ সালে শোকো আসাহরা ভারত থেকে জাপান ফিরে আসেন। তখন তিনি নিজের নাম বদলে শোকো আসাহরা নামধারন করেন ও ওম শিনরিকিও ধর্মের নিসন্ধনের জন্য জাপানি সরকারের কাছে আবেদন করেন। প্রথমদিকে কর্তৃপক্ষ অপত্তি করলেও ১৯৮৯ সালে ওম শিনরিকিওকে নতুন ধর্ম হিসেবে স্বীকৃতি দেয়।
‘ওম শিনরিকিও’র ধর্মীয় আদর্শ পালি ভাষায় বুদ্ধের আদিশিক্ষার ওপর প্রতিষ্ঠিত। জাপানি ভাষায় ‘শিনরিকিও’ শব্দের অর্থ হলো ‘পরম সত্য’। শোকো আসাহরার বিশ্বাসের মূল ভিত্তি হলো বৌদ্ধ ধর্ম, অ্যাপোকালিপটিক খ্রিস্টধর্ম এবং ফরাসি ভবিষ্যদ্বক্তা নস্ট্রাডামুসের লেখনী।
শোকো আসাহরা মনে করতেন, বিংশ শতাপ্দীতে পৃথিবী ধংস্ব হয়ে যাবে ও তৃতীয় বিশ্বযুদ্ধ শুরু হবে। শোকো আসাহরা শিষ্যদের বলতেন, ‘ভারতে থাকার সময় আমার বোধিলাভ হয়েছে।’ তার দলের সদস্য সংখ্যা দিন দিন বাড়তে থাকে এবং তিনি নিজেকে তাদের ত্রানকর্তা হিসেবে ঘোষণা করেন। শিষ্যরা তার কথা মেনে চলত কেননা ভারতে থাকার সময় তিনি যোগবিদ্যার উপর অনেক জ্ঞান অর্জন করেছিলেন ও শিষ্যদের নানা বিষয় যেমন, দেহকে শূন্যে ওড়ার উপায়, ভবিষ্যদ্বাণী করার ক্ষমতা এবং টেলিপ্যাথি ইত্যাদি শিখাতেন।
তিনি তার ধর্মের বিধিনিষেধ অথবা নিয়মকানুন সম্পর্কে অনেক বই লিখেছেন তার মধ্যে উল্লেখযোগ্য “বিয়ন্ড লাইফ অ্যান্ড ডেথ” ও “মহায়ানা সুটরা অ্যান্ড ইনিটিয়াশন”। শোকো আসাহরার গ্রেফতার ও বিচারের পর ২০০০ সালে তার ধর্মের নাম পরিবর্তন করে ‘আলেফ’ রাখা হয়।
১৯৯৫ সালের ২০ মার্চ শোকো আসাহরার শিষ্যরা বিষাক্ত সারিন গ্যাস দিয়ে টোকিওর সাবওয়েতে বিষাক্ত সারিন গ্যাস প্রয়োগ করে। এই ঘটনায় ১৩ জন নিহত এবং হাজার হাজার মানুষ এর বিষ ক্রিয়ায় আক্রান্ত হয়ে অসুস্থ হয়ে পরে। শোকো আসাহরাকে আরো ২৭ জন মানুস হত্যার দায়ে অভিযুক্ত করা হয়। তার বিচার চলাকালে তাকে টোকিওর সাবওয়েতে গ্যাস প্রয়োগের নির্দেশদাতা ও জাপানি সম্রাটকে উৎখাতের পরিকল্পনাকারী হিসেবে দোষী সাবস্থ করা হয়। তাকে অরো ১৩ থেকে ১৭ টি মামলায় দোষী সাবস্থ করে ২৭ ফেব্রুয়ারি ২০০৪ সালে মৃত্যুদন্ডে দণ্ডিত ঘোষণা করা হয়। কিন্তু সুপ্রীম কোর্টের এক আদেশে ২০১২ সালের জুনে পরবর্তী ঘোষণা না দেওয়া পযর্ন্ত তার মৃত্যুদন্ড স্থাগত ষোষনা করা হয়।
তা চুং সু মন্দির

বড় ঘণ্টার মন্দির বা দা জোং মন্দির (), এর আসল নাম তা চুং সু মন্দির () বৌদ্ধদের একটি মন্দির যা চীনের বেইজিং-এর বেসানহুন সড়কে অবস্থিত।
মন্দিরটি ১৭৩৩ সালে সম্রাট ইয়ংলুর শাসন আমলে তৈরি করা হয়েছিল যখন চীনে সম্রাটের শাসন চলছিল (১৬৪৪-১৯১১)। মন্দিরের ভেতর ইয়ংলু বড় ঘণ্টা থেকে মন্দিরটির নামকরণ করা হয়। চীনের বিজ্ঞান একাডেমির এক পর্যবেক্ষণের পর বলা হয়, মন্দিরের ঘণ্টাটি ১২০ ডেসিবল পর্যন্ত শব্দ তৈরি করতে পারে এবং এর শব্দ রাতে ৫০ কিলোমিটার দূর থেকেও শুনা যায়। অনেক সংগীতগ্গ এর শব্দকে শ্রুতি মধুর ও অনেক গভীর ও মেলডিয়াস বলে আখ্যা দিয়েছেন। এর ফ্রিকুয়েন্সি ২২ থেকে ৮০০ হাটর্জ।
অ্যাবাউট.কম এর মতে :
লালভান্ডির

লালভান্ডির (বৈজ্ঞানিক নাম: "Clerodendrum paniculatum") দীর্ঘ মঞ্জরির রক্তিম ফুলের গাছ। লালভান্ডিরের ইংরেজি নাম প্যাগোডা ফ্লাওয়ার, রেড গ্লোরি ফ্লাওয়ার, ড্যানডার ফ্লাওয়ার ইত্যাদি। ফুল ফোটার মৌসুম অক্টোবর থেকে এপ্রিল পর্যন্ত বিস্তৃত।
আদি আবাস শ্রীলঙ্কা, মালয়শিয়া, ভারতসহ দক্ষিণ এশিয়ার কয়েকটি দেশ।
ঝোপালো গাছ, বহুবর্ষজীবী ছোট গুল্ম, সাধারণত দুই থেকে তিন মিটার পর্যন্ত উঁচু হতে পারে। পত্র সরল, হূৎপিণ্ডাকার, বিপ্রতীপভাবে বিন্যস্ত। ফুল কাক্ষিক থেকে শীর্ষক। ফুল ও কুঁড়ি রক্ত-লাল, ঈষৎ দুর্গন্ধি। বৃতি ঘণ্টাকার, লাল থেকে কমলা-লাল। দলমণ্ডল ধুতুরাকার, নল সরু, কমলা-লাল থেকে রক্ত-লাল, কদাচ সাদা।
কোথাও কোথাও আলংকারিক গাছ হিসেবে রোপণ করা হয়। ধানের মণ্ড পবিত্রকরণ এবং মাছ ধরার খুঁটি হিসেবে ব্যবহিত হয়। শ্রীলঙ্কার ধর্মীয় অনুষ্ঠানে এ গাছ ব্যবহিত হয়। এ ছাড়া সেখানে হাতিদের অধিক আস্থাশীল ও সাহসী করার জন্য এ গাছ খাওয়ানো হয়। সুমাত্রা এবং মালয়েশিয়ায় ‘আত্মা ডেকে’ আনতে এ গাছ ব্যবহার করা হয়।
যোহান ক্লোয়েত

যোহানেস ড্যানিয়েল ক্লোয়েত (; জন্ম: ২১ জুলাই, ১৯৭১) নর্দার্ন কেপে জন্মগ্রহণকারী দক্ষিণ আফ্রিকার আন্তর্জাতিক আম্পায়ার। যোহান ক্লোয়েত এ পর্যন্ত ৬০টি একদিনের আন্তর্জাতিক ক্রিকেট, ২৩টি টুয়েন্টি২০ আন্তর্জাতিক-সহ ১০টি আইপিএলের খেলা পরিচালনা করেছেন।
২০১১ সালে চট্টগ্রামে অনুষ্ঠিত বাংলাদেশ ও পাকিস্তানের মধ্যকার খেলায় তার গাড়ীটি উত্তেজিত দর্শক কর্তৃক আক্রান্ত হয়েছিল।
২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় তাকেও অন্তর্ভুক্ত করা হয়। এরপর প্রতিযোগিতায় তিনি তিনটি খেলায় অন-ফিল্ড আম্পায়ার হিসেবে খেলা পরিচালনা করেন।
পেট শপ বয়েজ

পেট শপ বয়েজ দুই সদস্যের লন্ডনের একটি ইলেক্ট্রনিক পপ ব্যান্ড। এর প্রধান ভোকাল হলেন নেইল টেনান্ট যিনি কিবোর্ড ও মাঝে মাঝে গিটার বাজান এবং "ক্রিস লোই" যিনি কিবোর্ডে আছেন কিন্তু মাঝে মাঝে কন্ঠও দিয়ে থাকেন।
সারা বিশ্বে তাদের গান ৫০ মিলিয়ন বিক্রির রেকর্ড রয়েছে। "দ্য গাইনিজ বোক অফ রেকর্ডস" তাদের তালিকায় পেট শপ বয়েজকে ইংল্যান্ড এর ইতিহাসে সবচেয়ে সফল জোড়া গায়ক হিসেবে তালিকাভুক্ত করে। তার তিনবার ব্রিট পুরস্কার লাভ করেন এবং ছয়বার গ্র্যামি পুরস্কারের জন্য মনোনীত হন। ১৯৮৫ সাল থেকে তাদের গাওয়া ৪৫ টি গান আছে যেগুলো সবচেয়ে ৩০ হিট একক গানের তালিকায় ছিল। এছাড়া ২২টি যুক্তরাজ্যের সেরা দশটি একক এর মধ্যে ছিল। সবচেয়ে জনপ্রিয় চারটি একক হলো, ইট’স আ সিন, ওয়েস্ট ইন্ড গার্লস, ওলোয়েস অন মাই মাইন্ড এবং হার্ট।
সালমান বিন ইব্রাহিম আল খলিফা

শেখ সালমান বিন ইব্রাহিম আল খলিফা (, জন্ম: ২ নভেম্বর, ১৯৬৫) বাহরাইনের রিফায় জন্মগ্রহণকারী এএফসি’র বর্তমান সভাপতি। ২ মে, ২০১৩ তারিখে এশিয়ান ফুটবল কনফেডারেশনের সভাপতি নির্বাচনে বিজয়ের পূর্বে তিনি বাহরাইন ফুটবল সংস্থার সভাপতি ছিলেন। এছাড়াও তিনি এশিয়ান ফুটবল কনফেডারেশনের শৃঙ্খলা কমিটির চেয়ারম্যান এবং ফিফা শৃঙ্খলা কমিটির ডেপুটি চেয়ারম্যানের দায়িত্ব পালন করছেন।
শেখ সালমান বিন ইব্রাহিম আল খলিফা বাহরাইনের সম্ভ্রান্ত পরিবারে জন্মগ্রহণ করেন। তিনি বাহরাইন বিশ্ববিদ্যালয় থেকে ইংরেজি সাহিত্য ও ইতিহাস বিষয়ে স্নাতক ডিগ্রী লাভ করেন। ১৯৮০-এর দশক থেকেই তিনি বাহরাইনের প্রথম বিভাগের যুব দলের সাথে সম্পৃক্ত আছেন।
শেখ সালমানের তিন সন্তান রয়েছে।
শিক্ষাজীবন সম্পন্নে লক্ষ্যে তিনি রিফা ক্লাব ত্যাগ করেন। তারপর তিনি বাহরাইন ফুটবল সংস্থার নির্বাহী পরিষদে অন্তর্ভুক্ত হন। ১৯৯৬ সালে তিনি জাতীয় দলের সভাপতি নিযুক্ত হন। দুই বৎসর পর সহ-সভাপতি এবং ২০০২ সালে ফুটবল সংস্থা’র সভাপতি হন। ফিফা বিশ্বকাপ, ফিফা বিচ প্রতিযোগিতা, ফিফা ক্লাব চ্যাম্পিয়নশীপ ইত্যাদি ফিফা’র বিভিন্ন প্রতিযোগিতায় শৃঙ্খলা কমিটির সহ-সভাপতিরও দায়িত্ব পালন করেন তিনি। এছাড়াও, ২০০৮ সালে বেইজিংয়ে ফিফা শৃঙ্খলা কমিটিতে ডেপুটি চেয়ারম্যানের দায়িত্ব পালন করেছেন।
রেডিও স্টুডিও ৫৪ নেটওয়ার্ক

রেডিও স্টুডিও ৫৪ নেটওয়ার্ক বা স্টুডিও ৫৪ নেটওয়ার্ক ইতালির লোক্রি, কালাব্রিয়া ভিত্তিক একটি ব্যক্তি-মালিকানাধীন রেডিও স্টেশন। ৫ অঞ্চলের ৯ প্রদেশ থেকে তরঙ্গ স্টুডিও ৫৪ নেটওয়ার্ক-এর স্টুডিও-তে পৌছায়।
স্টুডিও নেটওয়ার্ক ৫৪ ১৯৮৫ সালের ৬ জুন পিয়েত্রো পারব্রেত্তা এবং ফ্রান্সেস্কো মাসারা এর ধারণা এবং সাথে এনজো গাত্ত, মেম্মো মিনিত্তি ও পিএত্রো মুম্মেসি-কে নিয়ে প্রতিষ্ঠিত হয়েছিল। এর প্রতিষ্ঠা-কালের নাম ছিল ‘’’রেডিও ডিজে স্টুডিও ক্লাব ৫৪’’’ (Radio DJ Studio Club 54).
অন্য সব মুক্ত রেডিও স্টেশন যেমন শুরুতে খেলার ছলে শুরু হয় তেমনি স্টুডিও ৫৪ নেটওয়ার্ক-ও খেলার ছলে শুরু হয়েছিল। তবে ৯০ এর দশকের শুরুর দিকে স্টেশন-টি সতর্ক হয় এবং নিজেদের লক্ষ্য না ছাড়ার ব্যপারে সচেতন হয়।
১৯৯০ সালের ইতালির সম্প্রচারের মাম্মি ল এর কারণে এই খেলা কোম্পানি-তে রুপান্তরিত হয়।
১৯৯১ সালে তারা প্রথম কালবেরিয়ান রেডিও হিসেবে রেডিও ডাটা সিস্টেম ব্যবহার করে।
১৯৯৪ সালে এই ব্যপারটি ডিজিটাইজড হয় এবং তখন থেকেই ট্রান্সমিশন, অ্যানালগ পধতির যন্ত্রের সাথে মিলতে পারে না। প্রথমবারের মত কালবেরিয়া-তে এই সাফল্য পাওয়া গিয়েছিলো এবং প্রথমবারের মত ইতালি-তে রেডিওর জন্য এই প্রযুক্তি-র সদব্যবহার করা হয়।
১৯৯৭ সালে তিনি প্রথম ইতালীয়-দের একজন হিসেবে রেডিও ট্রান্সমিশন পরীক্ষা করেন, বিশেষত ‘’’রিয়াল আউদিও’’’-তে ওয়েবকাস্টিং প্রযুক্তির জন্য
১১৯৮ সালে এর নাম ‘’’স্টুডিও ৫৪ নেটওয়ার্ক’’’ –এ পরিবর্তিত হয়।
২০০০ সালে প্রথম মোবাইল স্টুডিও ‘’’স্টারগেট’’’ প্রথম সম্পাদনা নীতি-র সুচনা করে।.
লাকসাম

লাকসাম বাংলাদেশের দক্ষিণাঞ্চলের চট্টগ্রাম বিভাগের একটি শহর। এটি কুমিল্লা জেলার অন্তর্গত লাকসাম উপজেলার প্রশাসনিক সদরদপ্তর ও প্রধান শহর। এটি একটি বৃহৎ বাণিজ্য কেন্দ্র ও রেলওয়ে শহর।
লাকসাম থানাকে উপজেলায় রূপান্তর করা হয় ১৯৮২সালে। তখন লাকসাম শহরকে উপজেলা সদর করা হয়। ১৯৮৪ সালে লাকসাম পৌরসভা গঠন করা হলে লাকসাম পৌরশহরের মর্যাদা লাভ করে।
লাকসাম শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার। লাকসামের ওপর দিয়ে বয়ে গেছে ডাকাতিয়া নদী যা ভারতের রঘুনন্দন পাহাড় থেকে উৎপত্তি হয়ে চৌদ্দগ্রাম উপজেলার উত্তর দিয়ে লাকসামে প্রবেশ করেছে। ডাকাতিয়া নদীর দৈর্ঘ্য ৭৫ কিমি, প্রস্থ ২৫০ ফুট। বর্তমান গড় গভীরতা ৪০ ফুট।
লাকসাম শহর লাকসাম পৌরসভা দ্বারা পরিচালিত হয়। শহরটি ৯টি ওয়ার্ড এবং ৩১টি মহল্লায় বিভক্ত। ১৯.৮৬ বর্গ কি.মি. আয়তনের লাকসাম শহরের ১৯.৪২ বর্গ কি.মি. এলাকা
লাকসাম পৌরসভা দ্বারা শাসিত হয়। এ পৌরসভার প্রশাসনিক কার্যক্রম লাকসাম থানার আওতাধীন।
সড়ক পথে ঢাকা থেকে ঢাকা-চট্টগ্রাম জাতীয় মহাসড়ক পথ ধরে কুমিল্লা বিশ্ব রোড হতে ২৫ কিলোমিটার দূরে নোয়াখালী মহাসড়কে লাকসাম অবস্থিত। কুমিল্লা সদর থেকে, নোয়াখালী, মাইজদী, লক্ষ্মীপুর জেলা সদর থেকে বাস লাকসামে চলাচল করে। এই শহরে লাকসাম জংশন স্টেশন অবস্থিত। এতে ঢাকার কমলাপুর চট্টগ্রাম, সিলেট, চাঁদপুর, নোয়াখালী থেকে ট্রেন আসা যাওয়া করে।
লাকসামের প্রধান ফসল হলো ধান, আলু, বেগুন, টমেটো, শাকসবজি। এখানে অনেক ময়দার মিল, তৈলের মিল, সিগারেট ফ্যাক্টরীসহবিভিন্ন ধরনের ক্ষুদ্র ও মাঝারী শিল্প প্রতিষ্ঠান বিদ্যমান। শহরে লাকসাম বাজারসহ কয়েকটি ব্যবসাকেন্দ্রে প্রচুর জনসংযোগ হয়ে থাকে এবং প্রচুর বেচাকেনাও হয়। নিত্য প্রয়োজনীয় মালামাল ঢাকা, চট্টগ্রাম, চৌমুহনী, চাঁদপুর হতে সংগ্রহ করে লাকসামের বিভিন্ন হাটবাজারে বিক্রয় করছে। লাকসামে বর্তমানে প্রায় ২০ টি চালের কল ও ময়দার মিল, প্রায় ১০ টি সরিষার তেলের মিল, একাধিক সিগারেট ফ্যাক্টরিসহ শতাধিক ভোগ্যপণ্যের কারখানা রয়েছে।
লাকসামের উল্লেখযোগ্য ও একমাত্র নদী ডাকাতিয়া নদী, এই নদীটি ভারত এবং বাংলাদেশের সীমান্তবর্তী নদী গোমতী নদী থেকে উৎপত্তি হয়ে সদর দক্ষিণ, লালমাই, চৌদ্দগ্রাম এবং লাকসাম ও মনোহরগন্জ থানা হয়ে চাঁদপুরে পদ্মা ও মেঘনা নদীর সাথে মিশে গেছে।
ফিফাভুক্ত দেশসমূহের কোডের তালিকা

ফিফা তার সদস্য এবং অ-সদস্য দেশগুলোর জন্য একটি তিন অক্ষরের দেশের কোড নির্ধারণ করে। এই অফিসিয়াল কোডসমূহ ফিফা এবং তার মহাদেশীয় কনফেডারেশন এবং অফিসিয়াল প্রতিযোগিতার নির্ভরশীল এলাকা কর্তৃক ব্যবহৃত হয়। ফিফা প্রশিক্ষণে মাঝে মাঝে অন্য ক্রীড়া সংগঠন ফুটবলের বাইরে এই কোড ব্যবহার করে।
বর্তমানে ফিফার ২১১ টি সদস্য দেশ রয়েছে, প্রতিটি দেশের কোডই স্বতন্ত্র।
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না, কিন্তু এই কোডসমূহ ফিফা ফলাফলের ডাটাবেসের মধ্যে প্রদর্শিত করে, অথবা কনফেডারেশন ওয়েবসাইট দ্বারা নিয়মিত ব্যবহার করা হয়ে থাকে।
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না। এমনকি তারা তাদের আঞ্চলিক কনফেডারেশনের সদস্য অথবা সহযোগী সদস্য হলেও, এই কোডগুলি নিয়মিত ফিফা এর যোগাযোগের ব্যবহার করা হয় না।
নিম্নলিখিত কোড অপ্রচলিত কারণ দেশের অস্তিত্ব স্থগিত রয়েছে, নাম পরিবর্তন হয়েছে, কোড পরিবর্তন করা হয়েছে, বা অন্য দেশের অংশ পরিণত হয়েছে।
যদিও ফিফার ব্যবহৃত কোড আন্তর্জাতিক অলিম্পিক কমিটির অলিম্পিকে ব্যবহৃত দেশের কোড এবং আইএসও ৩১৬৬ দেশের কোড একই রকম, কিন্তু এখনো এদের মধ্যে পার্থক্য রয়েছে।
গ্রেম সোয়ান

গ্রেম পিটার সোয়ান (; জন্ম: ২৪ মার্চ, ১৯৭৯) নর্দাম্পটনে জন্মগ্রহণকারী ইংরেজ ক্রিকেটার। তিনি টোসেস্টারে অবস্থিত স্পোন স্কুলে অধ্যয়ন করেন। মূলতঃ তিনি ডানহাতি অফস্পিনার এবং ডানহাতি ব্যাটসম্যান হিসেবে পরিচিত। প্রায়শঃই তিনি স্লিপে দাড়ান।
নিজ কাউন্টি নর্দাম্পটনশায়ার দলের পক্ষে ১৯৯৭ প্রথম-শ্রেণীর ক্রিকেটে অভিষিক্ত হন। এরপর ২০০৫ সালে নটিংহ্যাম্পশায়ার কাউন্টি ক্রিকেট ক্লাবে স্থানান্তরিত হন।
২৩ জানুয়ারি, ২০০০ সালে দক্ষিণ আফ্রিকার বিরুদ্ধে একদিনের আন্তর্জাতিক ক্রিকেটে অভিষিক্ত হন সোয়ান। এরপর তিনি ইংল্যান্ড দল থেকে বাদ পড়ে যান। সাত বছর পর মন্টি পানেসারসহ দলের দ্বিতীয় স্পিন বোলাররূপে শ্রীলঙ্কা সফরে যান এবং টেস্টেও দলের নিয়মিত সদস্য হিসেবে অন্তর্ভুক্ত হন। ১১ ডিসেম্বর, ২০০৮ তারিখে ভারতের বিপক্ষে টেস্টে অভিষেক ঘটে তার। ২০০৯ সালের অ্যাশেজে ২-১ ব্যবধানে বিজয়ী দলের অন্যতম সদস্য ছিলেন।
ডিসেম্বর, ২০০৯ সালে সোয়ান প্রথম ইংরেজ স্পিনার হিসেবে এক পঞ্জিকা বর্ষে ৫০ উইকেট লাভ করেন। ২০০৯-১০ মৌসুমে দক্ষিণ আফ্রিকা সফরে প্রথম দুই টেস্টেই ম্যান অব দ্য ম্যাচের পুরস্কার লাভ করেন। এরফলে তিনি বোলারদের বিশ্ব র‌্যাঙ্কিংয়ে তৃতীয় স্থান দখল করেন।
মার্চ, ২০১০ সালে জিম লেকারের পর প্রথম ইংরেজ অফ-স্পিনাররূপে টেস্টে ১০ উইকেট লাভ করেন। এরফলে তার দল ২০০৯-১০ মৌসুমে বাংলাদেশের বিপক্ষে প্রথম টেস্টে জয়লাভ করে। মে, ২০১০ সালে তিনি ইসিবি’র বর্ষসেরা ক্রিকেটাররূপে মনোনীত হন। ২০১১ সালে টেস্ট ক্রিকেটে এবং ওডিআইয়ে জুলাই থেকে অক্টোবর পর্যন্ত বিশ্বের ১নং খেলোয়াড় ছিলেন।
এছাড়াও, ‘ড. কমফোর্ট এন্ড দ্য লুরিড রিভেলেশন্স’ নামীয় ব্যান্ডের খণ্ডকালীন সঙ্গীতশিল্পীর ভূমিকায়ও রয়েছেন গ্রেম সোয়ান।
ডেভিড বগস

ডেভিড রিভস বগস () একজন মার্কিন তড়িৎ প্রকৌশলী। তিনি ইন্তারনেট প্রোটোকল, ফাইল সার্ভার, গেটওয়ে, নেটওয়ার্ক ইন্টারফেস কার্ড এর আদিরূপ উদ্ভাবন করেন। তিনি ইথারনেট এর অন্যতম উদ্ভাবক।.
বগস উড্রো উইলসন হাইস্কুল থেকে ১৯৬৮ সালে গ্র্যাজুয়েট হন। বগস প্রিন্সটন বিশ্ববিদ্যালয় গ্র্যাজুয়েট হন। বগস স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৭৩ সালে মাস্টার্স এবং ১৯৮২ সালে পিএইচডি ডিগ্রি অর্জন করেন।
রবার্ট মেটক্যাফ
আব্দুস সাত্তার মোহন্ত

আব্দুস সাত্তার মোহন্ত (জন্ম নভেম্বর ৮, ১৯৪২ - মৃত্যু মার্চ ৩১, ২০১৩) একজন বাংলাদেশী মরমী কবি, বাউল সঙ্গীতশিল্পী, গীতিকার ও সুরকার। বাউল গান তথা পল্লীগান যাদের হাতে সমৃদ্ধ হয়েছে আব্দুস সাত্তার মোহন্ত তাদের মধ্যে অন্যতম। গুরুপ্রেম, ঐশী প্রেম, প্রার্থনা, মুর্শেদী, দেহতত্ত্ব, আধ্যাতিকসহ তিনি প্রায় ৬ শতাধিক গান রচনা করেছেন। তিনি তার রচিত বিভিন্ন জনপ্রিয় গান বিশেষ করে তার অমর সৃষ্টি "আমি তো মরে যাবো চলেই যাবো" গানের জন্য দেশ বিদেশে খ্যাত। এছাড়াও তার বহু গান জনপ্রিয়তা লাভ করে। তার বেশ কিছু গান চলচ্চিত্রেও ব্যবহার করা হয়েছে।
আব্দুস সাত্তার মোহন্ত ১৯৪২ সালে মুন্সীগঞ্জ জেলার লৌহজং উপজেলার কুড়িগাঁও গ্রামে একটি সংস্কৃতিমনা পরিবারে জন্মগ্রহণ করেন। তার পিতা মরহুম গোলাম আলী বেপারী এবং মাতা মরহুমা সবুরুন নেছা। ছয় ভাই বোনের বিশাল পরিবারে বেশিদূর লেখাপড়া করা সুযোগ পাননি। জীবিকার জন্য দিঘলী বাজারে ভাড়া নেন একটি ছোট্ট দোকান। আর রাতে ঘুমাতেন বাজার সংলগ্ন ছত্তর বেপারী সাহেবের বাড়িতে। সে বাড়িতে থাকতেন বিখ্যাত সাধক কদম আলী মস্তান । তার আস্তানায় সবসময় লোকজনের আনাগোনা থাকতো। আর রাতে বসতো গানের আসর। প্রায়ই নামী-দামী আসতেন গান করতে। সেই আস্তানাতেই পাগল কদম আলী মস্তানের উৎসাহে আব্দুস সাত্তার মোহন্ত গান বাজনা শুরু করেন। কদম আলী মস্তানই তার "মোহন্ত" নামটি প্রদান করেন।
আব্দুস সাত্তার মোহন্ত ১৯৭৮ সালে প্রথম বাংলাদেশ রেডিওতে গান করার সুযোগ লাভ করেন। তিনি ১৯৮৭ সালে বাংলাদেশ টেলিভিশনের তালিকাভুক্ত শিল্পী হন। এছাড়াও তিনি নিয়মিত বিভিন্ন বেসরকারী টেলিভিশন চ্যানেলে গান পরিবেশন করেছেন। ১৯৮৯ সালে তার প্রথম অডিও অ্যালবাম "আমিতো মরে যাবো" প্রকাশিত হয়। সাত্তার মোহন্ত ১৯৯১ সালে বাংলাদেশ টেলিভিশনের তালিকাভুক্ত গীতিকার নির্বাচিত হোন।
ধলাগলা মানিকজোড়

ধলাগলা মানিকজোড় (বৈজ্ঞানিক নাম: "Ciconia episcopus") বা Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। ধলা মানিকজোড়ের বৈজ্ঞানিক নামের অর্থ মানিকজোড় (লাতিন: "ciconia" = মানিকজোড়)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৯ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, নিকট ভবিষ্যতে এদের বিপদগ্রস্ত হয়ে পড়ার ঝুঁকি রয়েছে যার কারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। সারা পৃথিবীতে পূর্ণবয়স্ক ধলাগলা মানিকজোড়ের সংখ্যা ৮,০০০-৯৩,০০০।
ধলাগলা মানিকজোড় ৭৫-৯২ সেমি লম্বা হয়ে থাকে।ওজন দুই কেজির মত হয়।
ধলা মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। সচরাচর একা, জোড়ায় কিংবা ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। কোনো রকম বিরক্ত করা না হলে এবং খাদ্য কমে না গেলে এরা বেশ কদিন ধরে একই স্থানে বিচরণ করে। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।
ডোয়েন ব্র্যাভো

ডোয়েন জেমস জন ব্র্যাভো (; জন্ম: ৭ অক্টোবর, ১৯৮৩) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার ও গায়ক। প্রকৃত অল-রাউন্ডার হিসেবে তিনি আক্রমণাত্মক ব্যাটসম্যান ও ডানহাতি মিডিয়াম-ফাস্ট বোলাররূপে নিজেকে উপস্থাপন করে থাকেন। ২০১২ সালের আইসিসি বিশ্ব টুয়েন্টি২০ প্রতিযোগিতায় বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। আইসিসি প্লেয়ার র‌্যাঙ্কিং প্রথায় টুয়েন্টি২০ আন্তর্জাতিকে অল-রাউন্ডারের তালিকায় বর্তমানে তার অবস্থান অষ্টম। এছাড়াও ডোয়েন ব্র্যাভো ড্যারেন স্যামি’র পরিবর্তে ২০১৩ আইসিসি চ্যাম্পিয়ন্স ট্রফি প্রতিযোগিতায় ওয়েস্ট ইন্ডিজের অধিনায়কত্ব করেন।
২০০২ সালে ত্রিনিদাদ ও টোবাগো ক্রিকেট দলের পক্ষ হয়ে বার্বাডোসের বিপক্ষে প্রথম-শ্রেণীর ক্রিকেটে অভিষিক হন ব্র্যাভো। এ খেলায় তিনি শুধুমাত্র ব্যাটিং করেন। এর একমাস পর প্রথম-শ্রেণীর ক্রিকেটে শতক করেন এবং ইংল্যান্ড সফরে ওয়েস্ট ইন্ডিজ এ দলের পক্ষ হয়ে খেলেন। ২০০৩ এর শুরুতে আরও একটি শতক করলেও উইন্ডওয়ার্ড আইল্যান্ডের বিরুদ্ধে ৬/১১ লাভই তাকে উদীয়মান অল-রাউন্ডার করতে সহায়তা করে।
ক্যারিবীয় দ্বীপপুঞ্জে ইংল্যান্ডের বিপক্ষে ২০০৩/০৪ মৌসুমে একদিনের আন্তর্জাতিকের মাধ্যমে ব্র্যাভো আন্তর্জাতিক ক্রিকেটাঙ্গনে অভিষিক্ত হন। ব্যাটিংয়ে ব্যর্থ হলেও বোলিংয়ে সফলতা দেখান ৩১ রানে দুই উইকেট নিয়ে। ২০০৪ সালে ইংল্যান্ড সফরে লর্ডসে অনুষ্ঠিত প্রথম টেস্টে ইংল্যান্ডের বিরুদ্ধে অভিষেক ঘটে। ৪৪ ও ১০ রান করার পাশাপাশি তিন উইকেটও লাভ করেছিলেন তিনি। সিরিজে তিনি ১৬ উইকেট এবং ২২০ রান করেন। তন্মধ্যে ওল্ড ট্রাফোর্ড ক্রিকেট মাঠে অনুষ্ঠিত টেস্টের প্রথম ইনিংসে ৭৭ রান ও পরবর্তীকালে ৫৫ রানের বিনিময়ে ৬ উইকেট নেন যা অদ্যাবধি তার সেরা বোলিং পরিসংখ্যান হয়ে রয়েছে।
২০০৫ সালে দক্ষিণ আফ্রিকার বিপক্ষে অ্যান্টিগুয়ায় অনুষ্ঠিত ৪র্থ টেস্টে তিনি তার প্রথম শতক করেন। মার্ক বাউচারের হাতে আউট হন ১০৭ রানে। কিন্তু প্রতিপক্ষীয় দলনেতা গ্রেইম স্মিথের বিরুদ্ধে বর্ণবাদী মন্তব্যের জন্য সরাসরি অভিযোগ আনেন। কিন্তু স্বাক্ষ্য-প্রমাণাদির অভাবে স্মিথকে নির্দোষ বলে গণ্য করা হয় ও তরুণ অল-রাউন্ডার হিসেবে তাকে ক্ষমা প্রার্থনা করার দাবী জানান। পরবর্তীতে ব্র্যাভো ওয়েস্ট ইন্ডিজ ক্রিকেট বোর্ডের কাছে এমনটি তিনি করেননি বলে জানান যা দক্ষিণ আফ্রিকার গণমাধ্যমে ব্যাপক সমালোচিত হয় ও বিতর্কের জন্ম দেয়।
২০১৩ সালে প্রবর্তিত ক্যারিবিয়ান প্রিমিয়ার লিগের উদ্বোধনী আসরে বিক্রীত খেলোয়াড়দের তালিকায় তিনিও অন্তর্ভুক্ত হন।
৩১ জানুয়ারি, ২০১৫ তারিখে ব্র্যাভো টেস্ট ক্রিকেট থেকে তার অবসরের ঘোষণা দেন। তবে, ওডিআই এবং টি২০আই চালিয়ে যাচ্ছেন।
মটোরোলা

মটোরোলা ইনকর্পোরেটেড () ইলিনয়ভিত্তিক মার্কিন বহুজাতিক টেলিকমিউনিকেশন কোম্পানি। ২০১১ সালের ৪ঠা জানুয়ারি, এই কোম্পানিটি মটোরোলা মোবিলিটি ও মটোরোলা সলিউশনস দুটি কোম্পানিতে বিভক্ত হয়। মোটোরোলা সেলুলার ট্রান্সমিশন বেইস স্টেশন এবং সিগনাল অ্যামপ্লিফায়ার প্রভৃতি ওয়্যারলেস নেটওয়ার্ক অবকাঠামো সরঞ্জাম নকশা এবং বিক্রয় করতো। মোটোরোলার পণ্যের মধ্যে রয়েছে সেট টপ বক্স, ডিজিটাল ভিডিও রেকর্ডার ও মোবাইল ফোন।
মোটোরোলা ইলিনয়ের শিকাগোতে ১৯২৮ সালে যাত্রা শুরু করে।
পল জন ফ্লোরি

পল জন ফ্লোরি একজন মার্কিন রসায়নবিদ। তিনি ১৯৭৪ সালে রসায়নে নোবেল পুরস্কার লাভ করেন।
ফ্লোরি ১৯১০ সালের ১৯ জুন জন্মগ্রহণ করেন। তিনি ওহাইও স্টেট ইউনিভার্সিটি থেকে ১৯৩৪ সালে পিএইচডি ডিগ্রি লাভ করেন। তিনি ১৯৬১ সালে স্ট্যানফোর্ড বিশ্ববিদ্যালয় এর অধ্যাপক নিযুক্ত হন।
স্টিফেন স্মেইল

স্টিফেন স্মেইল একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।
স্মেইল মিশিগান বিশ্ববিদ্যালয় থেকে ১৯৫২ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৭ সালে পিএইচডি ডিগ্রি অর্জন করেন। ১৯৬০ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে সহযোগী অধ্যাপক হিসেবে যোগদান করেন। ১৯৬১ থেকে ১৯৬৪ সাল পর্যন্ত তিনি কলাম্বিয়া বিশ্ববিদ্যালয়ে গণিত বিভাগের অধ্যাপক পদে ছিলেন। ১৯৬৪ সালে ইউনিভার্সিটি অব ক্যালিফোর্নিয়া, বার্কলেতে ফিরে এসে অধ্যাপক পদে যোগ দেন।
জন গ্রিগ্‌স টম্পসন

জন গ্রিগ্‌স টম্পসন (জন্ম অক্টোবর ১৩, ১৯৩২) একজন মার্কিন গণিতবিদ। তিনি ১৯৭০ সালে ফিল্ডস পদক লাভ করেন। থম্পসন ২০০০ সালে মার্কিন যুক্তরাষ্ট্রের ন্যাশনাল মেডেল অফ সায়েন্সে ভূষিত হন। তিনি রয়্যাল সোসাইটি (ইউনাইটেড কিংডম) এর একজন ফেলো এবং ১৯৮৫ সালে এর সিলভেস্টার মেডেল প্রাপক। তিনি নরওয়েজীয় একাডেমি অফ সায়েন্স অ্যান্ড লেটার্সের একজন সদস্য। 
তিনি ইয়েল বিশ্ববিদ্যালয় থেকে ১৯৫৫ সালে ব্যাচেলর অব আর্টস লাভ করেন। পিএইচডি ডিগ্রি অর্জন করেন শিকাগো বিশ্ববিদ্যালয় থেকে, ১৯৫৯ সালে। তিনি ১৯৬১ সালে হার্ভার্ড বিশ্ববিদ্যালয়ে শিক্ষক হিসেবে যোগ দেন। তিনি ১৯৬২ থেকে ১৯৬৮ সাল পর্যন্ত শিকাগো বিশ্ববিদ্যালয় এ শিক্ষকতা করেন। ১৯৬৮ থেকে ১৯৯৩ সাল পর্যন্ত কেমব্রিজ বিশ্ববিদ্যালয়ে শিক্ষকতা করেন। ১৯৯৩ সালে ফ্লরিডা বিশ্ববিদ্যালয়ে যোগদান করেন।
আবদুল মালেক চুন্নু

আবদুল মালেক চুন্নু (জন্ম: অজানা - মৃত্যু: ১০ মে, ২০১৩) ছিলেন বাংলাদেশ জাতীয় ফিল্ড হকি দলের খেলোয়াড়। জাতীয় হকি দলের অধিনায়ক হিসেবে দায়িত্ব পালন করেছেন। দীর্ঘদিন কিডনিজনিত রোগে আক্রান্ত হয়ে ১০ মে, ২০১৩ তারিখে দেহাবসান ঘটে তার।
ঘরোয়া হকিতে আজাদ স্পোর্টিং ক্লাবের হয়ে অভিষিক্ত হন। পরবর্তীতে আবাহনী স্পোটিং ক্লাবের হয়ে খেলেন। এ দলকে ১৯৭৭, ১৯৭৮ ও ১৯৭৯ - পরপর তিন বছর শিরোপা লাভে সহায়তা করেন।
মালয়েশিয়ায় অনুষ্ঠিত ১৯৭৭ সালের এশিয়ান যুব হকি প্রতিযোগিতার মাধ্যমে আন্তর্জাতিক ক্রীড়াঙ্গণে অভিষেক ঘটে তার। ১৯৭৮ ও ১৯৮১ সালের এশিয়ান গেমসেও অংশগ্রহণ করেন চুন্নু। এছাড়াও, ১৯৮৫ সালে ঢাকায় অনুষ্ঠিত এশিয়া কাপ হকিতেও খেলেছেন তিনি।
হকিতে অসামান্য অবদান রাখায় বাংলাদেশ ক্রীড়ালেখক সমিতি তাকে ১৯৮৪ সালে পুরস্কার প্রদান করে। এছাড়াও, ২০০৪ সালে জাতীয় পুরস্কার পেয়েছিলেন তিনি।